Programmet kan lette planlægningen af medarbejdernes vagter og arbejdstider i virksomheder og organisationer. Bookieman er baseret på, at medarbejderne selv bestemmer, hvornår de vil arbejde. Det gør de ved at logge ind og selv klikke på de tidspunkter, de gerne vil arbejde. Det giver mindre administration for organisationen. Computerprogrammet Bookieman kører udelukkende på internettet. - Organisationer og virksomheder, som har ansatte med skiftende arbejdstider, vil have fordel af Bookieman. Det kan skræddersys til den enkelte virksomhed, siger Martin Lindholdt, der er den ene af de to udviklere, til Børsen.

Referat:
IT-virksomheden Smallstorm ApS i Aalborg har lanceret computerprogrammet Bookieman, skriver Børsen mandag.